**Styrets arbeid og hva vi har deltatt på hittil**

Siden styret ble valgt den 20.03.2024 har vi hatt som målsetting å gjøre Bergeråsen til et godt sted å bo på for oss alle. Vi ønsker derfor å informere dere om de tingene vi har jobbet med i disse drøye to månedene etter valget, og hva vi har deltatt på.

**Hjemmeside og epostadresse**

Årsmøtet ønsket å legge ned Facebook gruppen til interimsstyret og hadde ønske om en hjemmeside isteden. Facebook gruppen ble derfor i etterkant av årsmøte lagt ned den 22.03.2024, og det ble enighet om at sameiene skulle ha vær sin hjemmeside, og Bergeråsen velforening skulle beholde sin Facebook gruppe for å kunne informere. Bergeråsen velforening valgte å legge ned sin hjemmeside da det kun var fire stykker som hadde brukt den det siste året.

Arbeidet med hjemmesiden startet den 22.03.2024 og vi fikk e-post adresse samme dag. Hjemmesiden ble offentlig gjort den 07.04.2024. men den er stadig under utvikling og inneholder også informasjon om annet som skjer i nærmiljøet.

Hjemmeside: [www.sameietbergeraasen2.com](http://www.sameietbergeraasen2.com)

 E-post adresse: post@sameietbergeraasen2.com

**Styremøte**

Vårt første styremøte hadde vi 02.04.2024. Vi skrev fullmakt til Bergeråsen velforening ang. brøyting, gressklipping, vedlikehold, dugnad og utsending av fakturaer på vedlikeholdsavgift. Slik at velforeningen kunne fortsette det arbeidet de alt har hatt i over 50 år, mens styret mer kunne konsentrere seg om oppgaver som har med vårt realsameie å gjøre. Vi fikk registrert nytt styre i Brønnøysundregisteret og sendt inn Protokollen fra årsmøtet.

Vi laget en liste over ting vi ønsket å utbedre og fordelte noen oppgaver mellom oss, noen oppgaver har kommet til underveis og når vi har vært i andre møter, og noen av forslagene har vært foreslått av sameiere flere ganger. Det er disse oppgavene dette dokumentet for det meste vil handle om.

**Kjøring forbudt**

10.04.2024 tok vi kontakt med Drammen kommune ang kjøring forbudt på øvre felt, midtrabatten på parkeringsplassen og skolebakken.

Det blir kjørt på disse veien i dag, men det er forbudt, alle bør være klar over at forsikringen kan bli avkortet hvis det skulle skje et uhell eller ulykke på disse veiene.

Vi ønsker at dagens skilting skal byttes ut med «kjøring til eiendommene tillatt». Vår forespørsel har blitt oversendt til samferdsel da det er de som er skiltmyndighet. Vi har ikke mottatt svar fra samferdsel ennå.

**Fjerne midtrabatten**

Dette gjelder midtrabatten som er satt opp til venstre på parkeringsplassen når en kommer opp på åsen. Denne diskusjonen pågår fortsatt da kommunen ikke ønsker å fjerne den. De begrunner dette med at den er satt opp for å definere den kommunale veien. Den ble satt opp i veiarealet, og de mener at den da ikke har noen betydning for antall p-plasser. Dersom den forårsaker skader, kan de se på måter å gjøre den mere tydelig ved å sette opp for eks. markører her. Dette ønsker ikke vi og har argumentert mot, forklart hvorfor det blir færre parkeringsplasser og sendt med bilder av parkeringsplassen. Drammen kommune sier at det kun skal være en innkjørsel til en parkeringsplass j. fr. Drammen kommune sin gatenorm, dette grunnet trafikksikkerhet. Vi har påpekt at her er det allerede mange innkjøringsmuligheter til parkeringsplassen, og at trafikksikkerheten ikke var et problem i de 52 årene før midtrabatten kom opp. De har gått med på å forhøre seg hos samferdsel, og her står saken pr dags dato. Vi vil purre på svar fra samferdsel i løpet av første halvdel av juni.

**Skolebakken**

Skolebakken som går fra øvre felt og ned til Berger skole. Mesteparten av bakken eies av Drammen kommune, men den øverste delen av bakken eies av sameiet. Bakken er bratt og ufremkommelig. Trappen er ødelagt og noen jordmasser har sklidd ut. Vi er redd for at noen skal skade seg der og ønsker derfor bakken utbedret. Drammen kommune har gått med på å utbedre bakken, avhengig av kapasiteten til entreprenørene, men hvis alt går etter planen håper de den står ferdig i løpet av august.

Planen til Drammen kommune er å prøve å utjevne høyden litt slik at vi ikke trenger trapp, da vil de kunne vinterdrifte denne maskinelt, noe som er mye mere effektivt og gir en bedre vinterdrift.

Vi er fornøyde med at Drammen kommune tar hele kostnaden av utbedringen.

**Garasjene**

Vi i styret tok indikativ til å prøve å få gjort noe med garasjene. Garasjene er private og vi i styret som har garasje er med her som privatpersoner, på lik linje med de andre garasjeeierne.

Garasjerekkene bør pusses opp, hver garasjerekke har fått en «rekke-sjef», oppussingen skjer på dugnad, og eierne av garasjene må selv betale sin del av oppussingen.

De må ikke kjøpe ny garasjeport, men kan reparere og male den garasjeporten de har hvis det lar seg gjøre. Fargene som ble valgt er mørkebrune garasjer og hvite porter.

«Rekkesjef»:

Rekke 1 – Chris (Rekka som brant)

Rekke 2 – Tomasz

Rekke 3 – Britt

Rekke 4 – Per

Rekke 4 er ferdig oppusset.

På årsmøtet til sameiet 2 i mars, var det ønske om at vi satte opp en postkasse.

Vi tenkte at vi kan sette opp en oppslagstavle samens med postkassa, planen er å feste denne på kortveggen på garasjerekke 2. Vi har fått noe vi kan bruke som oppslagstavle som har et lite tak. Det gjenstår å kjøpe postkasse. Men før dette blir hengt opp må garasjene males.

Garasjelistene er oppdatert, vi har gått rundt og pratet med de fleste garasjeeierne for å kunne kartlegge hvem som eier hvilken garasje. Vi pratet også med flere av dem ang oppussing, og samtlige ønsket å pusse opp garasjen sin med de foreslåtte tiltakene. Ingen ønsket å bruke mye penger på oppussingen og ønsket en rimelig løsning.

Nytt kart over garasjer og parkeringsplasser er tegnet. Det er ingen tvil om at vi mangler mange parkeringsplasser.

Garasjemøte:

Det ble arrangert et privat møte for garasjeeierne før årsmøtet til Berger velforening den 29.05.2024. Dette gjelder garasjeeiere som har garasje på sameiets tomt i Fjordutsikten og Bergeråsveien. Hensikten med møtet var at Olav Ruud, som bor i Fjordutsikten, skulle komme og informere om hva som kan gjøres med tanke på tinglysning og forsikring av garasjene som står på sameiets tomt. I tillegg ønsket vi å prate litt om garasjene, og at garasjerekkene i Bergeråsveien har fått egne Rodeledere, vi ønsker også å prate litt om oppussing av garasjene, og hvordan vi i fellesskap kan gjøre dette best og rimeligst for alle.

Olav Ruud har selv garasje i Fjordutsikten, han fortalte at mange forsikringsselskap krever at garasjen er tilknyttet eget gårds- og bruksnummer. Eller står på samme tomt som huset ditt. En måte å løse dette på er å kjøpe tomt fra sameiet og få tilknyttet garasjen inkl. grunnen den står på, til ditt eget gårds- og bruksnummer. Dette koster kr 60.000, - i gebyr pr sted, altså kr 60.000, - i for Fjordutsikten og kr 60.000, - for Bergeråsveien, i tillegg til kjøpesummen sameiet skal ha for tomtene. Flere i styret har ingen ønske om å selge tomtene, og salg av eiendom fra sameiet krever 100 % enighet, det vil si at alle 119 sameierne må være enige i salget. Selv hadde Olav Ruud fått forsikring til sin garasje i Fremtind.

Ellers foreslo ei å rive alle garasjene, reparere grunnen pga synkehulla, asfaltere og bygge nye garasjer ev. carporter. Det vil bli innhentet anbud på forslaget.

Hun foreslo også at noen kunne spleise på en leiebil og skrive seg på liste om når de skulle bruke den, slik at ikke alle trengte parkeringsplass. De som måtte ønske å spleise på en leiebil ordner dette selv. Ei mente at garasjene var for små til biler.

Garasjerekke 1 er alt enige i å bygge opp garasjene igjen etter brannen. Åtte garasjer må bygges opp igjen, seks garasjer har kun noen småskader og ble ikke vraket av forsikringsselskapet, de skal restaureres. De har begynt å rydde opp på branntomta.

Garasjerekke 4 er alt ferdige med å pusse opp rekka si.

Garasjerekke 2 og 3 har ikke begynt å pusse opp ennå.

**Usikret eiendom**

Styret har vært på befaring og sett på en usikret eiendom. Eiendommen er ubebodd og står og forfaller. Vi var redd området kunne være farlig for barn. Eier av eiendommen er kontaktet.

**Den gamle barneparken**

Styret har vært på befaring i den gamle barneparken. Bygningen står og forfaller, det regner inn og det er stokkmaur der. Vårt ønske, en gang i fremtiden, er å lage en plass der som kan brukes av hele familien. Rive barneparken og bygge en grillhytte, og ha lekeapparater og piknikbord på utsiden. Grillhytten kan også leies ut, f.eks. til barneselskap, bursdager eller grupper.

**Plassen ved siden av barneparken**

Vi ønsker å undersøke om plassen kan reguleres om til parkeringsplass. Fyllmasse bør kunne fås ganske rimelig. Dette vil minske mangelen på parkeringsplasser.

**Parkeringsplassen i Bergeråsveien**

Vi ønsker å få utarbeidet grunnen på parkeringsplassen og tettet synkehullene, asfaltert og merket opp nye parkeringsplasser, men dette er dyrt og vil nok ikke være mulig før om noen år. En mulighet kan være å asfaltere tynt oppå det som er og merke opp nye parkeringsplasser, med dette vil kun være en kortsiktig løsning for å få det til å se penere ut.

**Hjullaster**

Vi får hjelp av en til å sjekke hva vi kan få for den gamle, og innhente priser på forskjellige nye og brukte hjullastere. Hva det vil koste å leie brøyte- og strø tjenester eller å lease hjullaster. Han innhentet 14 tilbud, kun 3 av tilbudene kunne vi ha råd til, disse tre forslagene ble lagt frem på årsmøtet til Bergeråsen velforening.

**Feilparkering**

Vi har laget «flytt bilen lapper» som vi stadig er ute og legger på feilparkerte biler, båter, tilhengere, campingbiler, lastebiler og andre nyttekjøretøy. Mange har fulgt oppfordringen vår om å flytte kjøretøyet sitt, men ikke alle har like lett for å forstå hvorfor de må parkere andre steder. En bil har blitt rapportert inn til Drammen kommune, da den står uten skilter på Drammen kommune sin eiendom. En bil har vi kontaktet Lede om da den står og sperrer inngangen til trafoen dems stadig.

Ang. inntauing:

Står kjøretøyet på sameiets eiendom er det kun styret som kan bestille en slik inntauing. Er det privat eiendom – kan dette gjøres av dem som bor der.

Det skal være skiltet med «fare for borttauing» på området om det skal vurderes å utføre inntauing. Det bør også være skiltet med at det er «privat eiet område» innenfor denne felles parkeringsplassen.

Det koster kr 3.875, - inkl. mva. og må tas på egen regning. I tillegg kan det løpe dagsatser for hver dag bilen blir stående hos inntauingsselskapet før den hentes av eier. Dagbøter (iallfall det sameiet vil bli fakturert – om det er andre satser for privat er ukjent) er kr 250,- per døgn opptil 14 dager og deretter kr 200,- per døgn, ingen moms på disse

Regelen sier at eier skal kontaktes i forkant av en borttauing og skal få rimelig tid til å kunne fjerne den (for eksempel en uke).

Det skal oppgis telefonnummer og sted der bil kan hentes – hvis den blir inntauet.

Vi har sett på nye skilt, og det vil bli kjøpt inn.

**Budsjettmøte 09.04.2024**

Vi begynte å se på budsjettet for 2024

**Gamle papirer fra Bergeåsen velforening**

Vi hjelper velforeningen til å gå igjennom og sortere gamle papirer. Disse papirene ligger nå blandet uavhengig av hvilket år eller hva det gjelder. Dette arbeidet har vi så vidt begynt med.

**Samarbeidsmøte 10.04.2024**

Bergeråsen velforening innkalte Sameiet 1 og Sameiet 2 til samarbeidsmøte. Hensikten med møtet var først og fremst å planlegge årsmøtet til velforeningen. Vi så på tilbudene som var innhentet på hjullastere, leie- eller leasing tilbud. Diskuterte budsjettet for 2024 og ble enige om å øke vedlikeholdsavgiften til kr 1200,-.

Vi ble presentert for velforeningens forslag til nytt styre

**Garasjemøte rekke 1, branntomta 20.04.2024**

Fire fra styret deltok som representanter for sameierne, da garasjerekka står på sameiets tomt. Bakgrunnen for møtet var garasjebrannen og hva er veien videre?

Styret ga tillatelse til å bygge opp garasjene igjen. –-- Møtet var privat –--

**Samarbeidsmøte med Bergeråsen velforenig 08.05.2024 og 09.05.2024**

Vi planla dugnad og delte ut innkallelse til dugnad og velforeningens årsmøte

**Dugnad 15.05.2024**

Bergeråsen velforening inviterte til dugnad, og vi deltok.

**Inkasso**

Forbereder og tilrettelegger for å kunne gå rettslig med manglende betaling av vedlikeholdsavgiften

**Bergeråsen velforening årsmøte 29.05.2024**

Vi deltok samens med sameiet 1 på årsmøtet til Bergeråsen velforening.